
EMENDI
[bookmark: IntroA]Il-Kumitat għad-Drittijiet tan-Nisa u għall-Ugwaljanza bejn is-Sessi jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, biex jieħu inkunsiderazzjoni dan li ġej:

[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Emenda		<NumAm>1</NumAm>

<DocAmend>Proposta għal direttiva</DocAmend>
<Article>Premessa 2a (ġdida)</Article>
	

	Test propost mill-Kummissjoni
	Emenda

	
	(2a)	Billi l-Karta tad-Drittijiet Fundamentali tal-Unjoni Ewropea (il-“Karta”), b’mod partikolari fl-Artikoli 3, 6, 7, 8, 14, 15, 16, 20, 21, 23, 24, 25, 26, 31, 34, 35, 36, 41, 42, 45 u 47 tagħha, tiġbor flimkien l-aktar libertajiet u drittijiet personali importanti, inkluż għall-persuni b’diżabilità,

	
	(2b)	 Billi r-riżoluzzjoni tat-13 ta’ Diċembru 2022 bit-titolu “Lejn drittijiet ugwali għall-persuni b’diżabilità”1a, tiddikjara l-importanza u l-ħtieġa li jkun hemm Kard tal-UE tad-Diżabilità,

	
	(2c)	Billi r-riżoluzzjoni tal-4 ta’ Ottubru 2023 bit-titolu “L-armonizzazzjoni tad-drittijiet tal-persuni bl-awtiżmu”2a tenfasizza l-importanza tal-proposta dwar il-Kard tal-UE tad-Diżabilità,

	
	____________________

	
	1a  https://www.europarl.europa.eu/doceo/document/TA-9-2022-0435_MT.html

	
	2a https://www.europarl.europa.eu/doceo/document/TA-9-2023-0343_MT.html


</Amend>
<Amend>Emenda		<NumAm>2</NumAm>

<DocAmend>Proposta għal direttiva</DocAmend>
<Article>Premessa 3a (ġdida)</Article>
	

	Test propost mill-Kummissjoni
	Emenda

	
	(3a)	Billi l-ugwaljanza bejn il-ġeneri hija valur tal-Unjoni stabbilit fl-Artikolu 2 tat-TUE, u fl-Artikolu 8 tat-TFUE huwa ddikjarat li fl-attivitajiet kollha tagħha l-Unjoni għandha timmira li telimina l-inugwaljanzi, tistabbilixxi l-prinċipju tal-integrazzjoni tal-perspettiva tal-ġeneri u l-ugwaljanza bejn il-ġeneri; billi l-Unjoni Ewropea rratifikat il-Konvenzjoni ta’ Istanbul dwar il-prevenzjoni u l-ġlieda kontra l-vjolenza fuq in-nisa u l-vjolenza domestika, u għalhekk, il-protezzjoni u l-appoġġ ipprovduti fl-ambitu tal-Konvenzjoni ta’ Istanbul iridu jkunu disponibbli għal kwalunkwe mara mingħajr diskriminazzjoni, irrispettivament minn kwalunkwe diżabilità;


</Amend>
<Amend>Emenda		<NumAm>3</NumAm>

<DocAmend>Proposta għal direttiva</DocAmend>
<Article>Premessa 3b (ġdida)</Article>
	

	Test propost mill-Kummissjoni
	Emenda

	
	(3b)	Il-mandat ta’ ugwaljanza u nondiskriminazzjoni li jinsab fl-Artikolu 5 tas-CRPD huwa rilevanti, peress li l-Kard Ewropea tad-Diżabilità hija maħsuba biex tħaffef l-ugwaljanza tal-persuni b’diżabilità permezz tar-rikonoxximent reċiproku tagħhom fl-UE. Hemm bżonn li l-mobilità u l-moviment liberu jiġu indirizzati b’mod sensittiv għall-ġeneru sabiex din il-leġiżlazzjoni tikkontribwixxi għar-rikonoxximent tad-drittijiet tan-nisa u l-bniet b’diżabilità, l-ommijiet u dawk li jieħdu ħsieb il-persuni b’diżabilità u jiġi adottat approċċ intersezzjonali fil-protezzjoni tagħhom mid-diskriminazzjoni. Huwa essenzjali li jiġi rikonoxxut li n-nisa u l-bniet b’diżabilità huma affettwati minn diskriminazzjoni f’ħafna oqsma tal-ħajja inkluż l-iżolament soċjali, in-nuqqas ta’ aċċess għas-servizzi komunitarji, l-akkomodazzjoni ta’ kwalità baxxa, l-istituzzjonalizzazzjoni u l-kura tas-saħħa mhux adegwata li tfixkilhom milli jikkontribwixxu u jinvolvu ruħhom b’mod attiv fis-soċjetà. In-nisa b’diżabilità għandhom probabbiltà 10 darbiet akbar li jesperjenzaw attakk fiżiku jew sesswali min-nisa mingħajr diżabilità u għalhekk jenħtieġ li tkun disponibbli informazzjoni dwar l-aċċess għal servizzi ta’ appoġġ speċjalizzati għal dawk in-nisa b’diżabilità li jkunu sofrew xi forma ta’ vjolenza abbażi tal-ġeneru. B’mod ġenerali, is-sitwazzjoni għan-nisa u għall-bniet b’diżabilità hija agħar minn dik tal-irġiel u tas-subien b’diżabilità, b’dan jiġi enfasizzat pereżempju f’żoni rurali fejn l-aċċess għas-servizzi u għall-opportunitajiet b’mod ġenerali huwa ħafna aktar limitat. Kwalunkwe persuna b’diżabilità fattwali, skont it-tifsira ddikjarata fl-Artikolu 1 tas-CRPD, meta tirrisjedi jew tiċċaqlaq fi Stat Membru tal-UE differenti minn tagħha, jenħtieġ li jkollha l-istatus ta’ diżabilità tagħha rikonoxxut.


</Amend>
<Amend>Emenda		<NumAm>4</NumAm>

<DocAmend>Proposta għal direttiva</DocAmend>
<Article>Premessa 6</Article>
	

	Test propost mill-Kummissjoni
	Emenda

	(6)	L-għan tal-UNCRPD huwa li tippromwovi, tipproteġi u tiżgura t-tgawdija sħiħa u ugwali tad-drittijiet tal-bniedem u tal-libertajiet fundamentali kollha mill-persuni kollha b’diżabilità, u li tippromwovi r-rispett għad-dinjità inerenti tagħhom, u b’hekk tiżgura l-parteċipazzjoni u l-inklużjoni sħiħa u effettiva tagħhom fis-soċjetà fuq bażi ugwali ma’ oħrajn. Il-UNCRPD tirrikonoxxi wkoll l-importanza tal-ħtieġa li jittieħdu miżuri xierqa biex tiġi żgurata l-aċċessibbiltà għall-persuni b’diżabilità.
	(6)	L-għan tal-UNCRPD huwa li tippromwovi, tipproteġi u tiżgura t-tgawdija sħiħa u ugwali tad-drittijiet tal-bniedem u tal-libertajiet fundamentali kollha mill-persuni kollha b’diżabilità, u li tippromwovi r-rispett għad-dinjità inerenti tagħhom, u b’hekk tiżgura l-parteċipazzjoni u l-inklużjoni sħiħa u effettiva tagħhom fis-soċjetà fuq bażi ugwali ma’ oħrajn. Fl-Artikolu 6 tagħha, il-UNCRPD tirrikonoxxi b’mod speċifiku li n-nisa u l-bniet b’diżabilità huma soġġetti għal diskriminazzjoni multipla, f’ħafna każijiet minħabba l-intersezzjoni tal-ġeneru u d-diżabilità, li taffettwa l-isferi kollha ta’ ħajjithom, inklużi l-esperjenzi ta’ mobilità tagħhom, li jirrikjedu li l-Istati partijiet “jieħdu miżuri biex jiżguraw it-tgawdija sħiħa u ugwali min-naħa tagħhom tad-drittijiet tal-bniedem u l-libertajiet fundamentali kollha” u jiżguraw l-iżvilupp sħiħ, l-avvanz u l-għoti tas-setgħa lin-nisa. In-nisa b’diżabilità spiss jiffaċċjaw forom intersezzjonali ta’ diskriminazzjoni, u għalhekk il-leġiżlazzjoni tal-UE jeħtieġ li tintegra approċċ intersezzjonali sabiex tindirizza kif xieraq l-esklużjoni u d-diskriminazzjoni minn perspettiva komprensiva, sistemika u strutturali; L-Istati Membri tal-UE huma marbuta mill-UNCRPD, madankollu hemm differenzi sinifikanti bejn l-implimentazzjoni tal-pajjiżi1a. Hemm bżonn li jsir progress fl-ugwaljanza għall-persuni b’diżabilità fil-pajjiżi kollha, pereżempju permezz ta’ investimenti fl-infrastruttura, fil-bini tal-kapaċitajiet u f’kampanji ta’ sensibilizzazzjoni. Il-UNCRPD tirrikonoxxi wkoll l-importanza tal-ħtieġa li jittieħdu miżuri xierqa biex tiġi żgurata l-aċċessibbiltà universali għall-persuni b’diżabilità, bħal pereżempju għal dawk b’illitteriżmu funzjonali li jolqot l-aktar lin-nisa, speċjalment fir-rigward tad-direttiva attwali, u biex jiġi żgurat li l-persuni b’diżabilità jgawdu minn mobilità personali bl-akbar indipendenza possibbli.

	
	(6a) Huwa meħtieġ li jiġi rikonoxxut li n-nisa u l-bniet b’diżabilità jiffaċċjaw riskju akbar ta’ vjolenza u abbuż, inkluż abbuż sesswali, u għandhom vulnerabbiltà akbar minħabba s-sess, l-età u d-diżabilità tagħhom, 

	
	(6b) Iċ-ċifri juru b’mod ċar li l-persuni li jieħdu ħsieb il-persuni b’diżabilità fil-maġġoranza l-kbira tagħhom huma nisa u li għalhekk għandu jiġi applikat approċċ sensittiv għall-ġeneru anke meta titqies il-perspettiva tal-persuni li jieħdu ħsiebhom.

	
	____________________

	
	1a Implimentazzjoni tal-Konvenzjoni dwar id-Drittijiet ta’ Persuni b’Diżabilità, https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Emenda		<NumAm>5</NumAm>

<DocAmend>Proposta għal direttiva</DocAmend>
<Article>Premessa 6a (ġdida)</Article>
	

	Test propost mill-Kummissjoni
	Emenda

	
	(6a)	(6a) Billi d-data mill-Istitut Ewropew għall-Ugwaljanza bejn is-Sessi1a turi li fl-UE, 20 % tan-nisa b’diżabilità huma impjegati full-time, meta mqabbla ma’ 29 % tal-irġiel b’diżabilità u 48 % tan-nisa mingħajr diżabilità. 22 % tan-nisa b’diżabilità huma f’riskju ta’ faqar, meta mqabbla ma’ 20 % tal-irġiel b’diżabilità u 16 % tan-nisa mingħajr diżabilità. 17 % tan-nisa b’diżabilità jiggradwaw b’edukazzjoni terzjarja, meta mqabbla ma’ 18 % tal-irġiel b’diżabilità u 32 % tan-nisa mingħajr diżabilità. 11 % tan-nisa b’diżabilità għandhom ħtiġijiet ta’ eżami mediku mhux issodisfati, meta mqabbla ma’ 10 % tal-irġiel b’diżabilità u 3 % tan-nisa mingħajr diżabilità; billi madwar 46 miljun mara u tifla fl-UE għandhom diżabilità, ċifra li tinkludi madwar 16 % tal-popolazzjoni femminili totali u li tirrappreżenta 60 % tal-popolazzjoni globali tal-persuni b’diżabilità; għalhekk għandu jiġi applikat approċċ sensittiv għall-ġeneru meta tiġi stabbilita Kard Ewropea tad-Diżabilità, u wara r-rakkomandazzjonijiet speċifiċi adottati mill-Kumitat CRPD dwar ir-rapport inizjali tal-UE fl-2015, b’mod partikolari, l-integrazzjoni tal-perspettiva tan-nisa u l-bniet b’diżabilità trid tkun fiċ-ċentru tal-Istrateġija tal-UE dwar l-Ugwaljanza bejn il-Ġeneri, flimkien ma’ politiki u programmi u perspettiva tal-ġeneru fl-istrateġija tagħha dwar id-diżabilità. Il-Kumitat irrakkomanda wkoll li l-Unjoni Ewropea tiżviluppa azzjonijiet biex tavvanza d-drittijiet tan-nisa u tal-bniet b’diżabilità billi tistabbilixxi mekkaniżmu għall-monitoraġġ tal-progress u l-appoġġ għall-finanzjament tal-ġbir tad-data u tar-riċerka dwar in-nisa u l-bniet b’diżabilità1c; filwaqt li l-Kummissjoni Ewropea u l-Istati Membri tal-UE għandhom jiżguraw li tinġabar data diżaggregata skont il-ġeneru biex tiġi elaborata valutazzjoni tal-impatt fuq il-ġeneru tad-Direttiva u tiġi ggarantita fil-futur ir-reviżjoni tagħha integrata skont il-perspettiva tal-ġeneri.

	
	____________________

	
	1a (Intersecting inequalities in the European Union in the 2023 Gender Equality Index) Inugwaljanzi li jikkoinċidu fl-Unjoni Ewropea fl-Indiċi tal-Ugwaljanza bejn il-Ġeneri tal-2023 https://eige.europa.eu/gender-equality-index/2022/domain/intersecting-inequalities/disability/work

	
	1b https://www.edf-feph.org/women-and-gender-equality/

	
	1c Concluding observations on the initial report of the European Union (Osservazzjonijiet konklużivi dwar ir-rapport inizjali tal-Unjoni Ewropea) CRPD/C/EU/CO/1, Kumitat dwar id-Drittijiet ta’ Persuni b’Diżabilità, 2 ta’ Ottubru 2015.


</Amend>
<Amend>Emenda	<NumAm>6</NumAm>
<DocAmend>Proposta għal direttiva</DocAmend>
<Article>Premessa 7</Article>
	

	Test propost mill-Kummissjoni
	Emenda

	(7)	Il-Pilastru Ewropew tad-Drittijiet Soċjali, ipproklamat mill-Parlament Ewropew, mill-Kunsill, u l-Kummissjoni Ewropea f’Gothenburg fis-17 ta’ Novembru 201740, jipprovdi li kulħadd, inter alia irrispettivament mid-diżabilità, għandu d-dritt għal trattament u opportunitajiet indaqs fir-rigward, fost l-oħrajn, tal-aċċess għall-prodotti u s-servizzi disponibbli għall-pubbliku (il-prinċipju 3). Barra minn hekk, il-Pilastru Ewropew tad-Drittijiet Soċjali jirrikonoxxi li l-persuni b’diżabilità għandhom id-dritt għal servizzi li jippermettulhom jipparteċipaw fis-soċjetà (il-prinċipju 17).
	(7)	Il-Pilastru Ewropew tad-Drittijiet Soċjali, ipproklamat mill-Parlament Ewropew, mill-Kunsill, u l-Kummissjoni Ewropea f’Gothenburg fis-17 ta’ Novembru 201740, jipprovdi li kulħadd, inter alia irrispettivament mid-diżabilità, għandu d-dritt għal trattament u opportunitajiet indaqs fir-rigward tal-impjiegi, tal-protezzjoni soċjali, tal-edukazzjoni, tal-aċċess għall-prodotti u s-servizzi disponibbli għall-pubbliku (il-prinċipju 3); u li l-ugwaljanza tat-trattament u tal-opportunitajiet bejn in-nisa u l-irġiel trid tiġi żgurata u mħeġġa wkoll fl-oqsma kollha (il-prinċipju 2). Barra minn hekk, il-Pilastru Ewropew tad-Drittijiet Soċjali jirrikonoxxi li l-persuni b’diżabilità għandhom id-dritt għal servizzi li jippermettulhom jipparteċipaw fis-suq tax-xogħol u fis-soċjetà, u ambjent tax-xogħol adattat għall-ħtiġijiet tagħhom (prinċipju 17). (1) Il-Pilastru Ewropew tad-Drittijiet Soċjali jirrikonoxxi wkoll li kulħadd għandu d-dritt għal aċċess f’waqtu għal kura tas-saħħa affordabbli, preventiva u kurattiva ta’ kwalità tajba (il-prinċipju 16).

	___________________
	___________________

	40 Proklamazzjoni Interistituzzjonali dwar il-Pilastru Ewropew tad-Drittijiet Soċjali, ĠU C 428, 13.12.2017, p. 10.
	40 Proklamazzjoni Interistituzzjonali dwar il-Pilastru Ewropew tad-Drittijiet Soċjali, ĠU C 428, 13.12.2017, p. 10.


</Amend>
<Amend>Emenda		<NumAm>7</NumAm>

<DocAmend>Proposta għal direttiva</DocAmend>
<Article>Premessa 15a (ġdida)</Article>
	

	Test propost mill-Kummissjoni
	Emenda

	
	(15a)	Billi l-assistent personali jista’ jinkludi persuni li jindukraw b’mod informali bħall-membri tal-familja jew iqis li n-nisa għandhom responsabbiltà sproporzjonata għall-kura mhux imħallsa u mħallsa għall-persuni b’diżabilità, inklużi l-membri tal-familja nisa;


</Amend>
<Amend>Emenda		<NumAm>8</NumAm>
<DocAmend>Proposta għal direttiva</DocAmend>
<Article>Premessa 16a (ġdida)</Article>
	

	Test propost mill-Kummissjoni
	Emenda

	
	(16a)	Jeħtieġ li niffaċċjaw in-nuqqas kbir ta’ għarfien dwar l-aċċessibbiltà psikosoċjali, u għalhekk ma tittieħed l-ebda miżura individwali u strutturali biex jiġu eliminati l-ostakli li jxekklu jew ifixkluha, inklużi l-ostakli attitudinali, amministrattivi u sistemiċi jew simboliċi, sabiex jgħinu fil-ġlieda kontra l-istigma u preġudizzji li jwasslu għal diskriminazzjoni, vjolenza, abbuż, esklużjoni soċjali u segregazzjoni, li jikkostitwixxu ostakli għall-eżerċizzju effettiv tad-drittijiet tal-persuni b’diżabilità u ma jiffavorixxux ir-rispett għall-awtonomija, ir-rieda u l-preferenzi tagħhom.


<TitreJust>Ġustifikazzjoni</TitreJust>
Ħtieġa ta’ protezzjoni aktar b’saħħitha tan-nisa b’diżabilità. Il-Kard Ewropea tad-Diżabilità għandha tinkludi status preferenzjali għan-nisa u l-bniet b’diżabilità li jkunu vittmi ta’ vjolenza u abbuż, li tagħtihom attenzjoni urġenti bħala dawk li huma l-aktar f’riskju, sabiex tkun tista’ tittieħed azzjoni preventiva.
</Amend>
<Amend>Emenda		<NumAm>9</NumAm>
<DocAmend>Proposta għal direttiva</DocAmend>
<Article>Premessa 24</Article>
	

	Test propost mill-Kummissjoni
	Emenda

	(24)	Eżempji ta’ kundizzjonijiet speċjali jew ta’ trattament preferenzjali jinkludu aċċess mingħajr ħlas, tariffi jew pedaġġi mnaqqsa tat-/pontijiet/mini, aċċess prijoritarju, siġġijiet deżinjati f’parks u żoni pubbliċi oħra, siġġijiet aċċessibbli f’avvenimenti kulturali jew pubbliċi, assistenza personali, annimali ta’ assistenza, assistenza fil-bajjiet biex jinżlu fl-ilma, appoġġ (bħall-aċċess għall-braille, gwidi awdjo, interpretar bil-lingwa tas-sinjali), għotjiet ta’ għajnuna jew assistenza, self ta’ siġġu tar-roti, self ta’ siġġu tar-roti li jżomm f’wiċċ l-ilma, il-ksib ta’ informazzjoni turistika f’formati aċċessibbli, l-użu ta’ skuter għall-mobbiltà fit-toroq jew ta’ siġġu tar-roti fil-korsiji għaċ-ċiklisti mingħajr ma jingħataw multa, eċċ. Il-kundizzjonijiet u l-faċilitajiet tal-parkeġġ jinkludu parkeġġ estiż jew parkeġġ riżervat. Fir-rigward tas-servizzi tat-trasport tal-passiġġieri, minbarra l-kundizzjonijiet speċjali jew it-trattament preferenzjali offrut lill-persuni b’diżabilità, f’konformità mal-leġiżlazzjoni jew il-prattiki nazzjonali, l-annimali tal-għajnuna, l-assistenti personali jew persuni oħra li jakkumpanjaw jew li jgħinu lill-persuni b’diżabilità (jew b’mobbiltà mnaqqsa) jistgħu jivvjaġġaw mingħajr ħlas jew ipoġġu, fejn ikun prattiku, ħdejn il-persuna b’diżabilità.
	(24)	Eżempji ta’ kundizzjonijiet speċjali jew ta’ trattament preferenzjali jinkludu aċċess mingħajr ħlas, tariffi jew pedaġġi mnaqqsa tat-/pontijiet/mini, aċċess prijoritarju, siġġijiet deżinjati f’parks u żoni pubbliċi oħra, siġġijiet aċċessibbli f’avvenimenti kulturali jew pubbliċi, assistenza personali, annimali ta’ assistenza, assistenza fil-bajjiet biex jinżlu fl-ilma, appoġġ (bħall-aċċess għall-braille, gwidi awdjo, interpretar bil-lingwa tas-sinjali), għotjiet ta’ għajnuna jew assistenza, self ta’ siġġu tar-roti, self ta’ siġġu tar-roti li jżomm f’wiċċ l-ilma, il-ksib ta’ informazzjoni turistika f’formati aċċessibbli, l-użu ta’ skuter għall-mobbiltà fit-toroq jew ta’ siġġu tar-roti fil-korsiji għaċ-ċiklisti mingħajr ma jingħataw multa, eċċ. Il-kundizzjonijiet u l-faċilitajiet tal-parkeġġ jinkludu parkeġġ estiż jew parkeġġ riżervat. Fir-rigward tas-servizzi tat-trasport tal-passiġġieri, minbarra l-kundizzjonijiet speċjali jew it-trattament preferenzjali offrut lill-persuni b’diżabilità, f’konformità mal-leġiżlazzjoni jew il-prattiki nazzjonali, l-annimali tal-għajnuna, l-assistenti personali jew persuni oħra li jakkumpanjaw jew li jgħinu lill-persuni b’diżabilità (jew b’mobbiltà mnaqqsa) jistgħu jivvjaġġaw mingħajr ħlas jew ipoġġu, fejn ikun prattiku, ħdejn il-persuna b’diżabilità. Fir-rigward tal-adozzjoni ta’ miżuri effettivi biex tiġi żgurata l-mobbiltà, jeħtieġ li tiġi kkunsidrata l-aċċessibbiltà għall-persuni b’diżabilità fil-mezzi differenti tat-trasport pubbliku (ferrovija, ajruplan, eċċ.) u li jeħtieġu jużaw is-siġġu tar-roti proprju tagħhom minħabba l-ispeċjalizzazzjoni meħtieġa biex tiggarantixxi s-sikurezza tagħhom.


<TitreJust>Ġustifikazzjoni</TitreJust>
Nondiskriminazzjoni ta’ persuni b’diżabilità. Il-persuni b’diżabilità għandhom igawdu d-drittijiet kollha fuq l-istess bażi bħall-oħrajn. Dan jinkludi l-fatt li jkunu jistgħu jgawdu l-moviment liberu tal-persuni mingħajr xkiel għall-moviment tagħhom u bl-appoġġ individwali li kull persuna teħtieġ. L-iżgurar ta’ aċċessibbiltà universali, skont l-Artikolu 9 tas-CRPD, f’koerenza mal-Emendi preċedenti.
</Amend>
<Amend>Emenda		<NumAm>10</NumAm>

<DocAmend>Proposta għal direttiva</DocAmend>
<Article>Artikolu 2 – paragrafu 1 – punti 3a u 3b (ġdid)</Article>
	

	Test propost mill-Kummissjoni
	Emenda

	
	(3aa) Servizzi ta’ informazzjoni u konsulenza għan-nisa u l-bniet b’diżabilità.

	
	(3b) servizz speċjalizzat ta’ informazzjoni, assistenza u appoġġ lin-nisa u lill-bniet b’diżabilità li huma vittmi ta’ vjolenza.


</Amend>
<Amend>Emenda		<NumAm>11</NumAm>

<DocAmend>Proposta għal direttiva</DocAmend>
<Article>Artikolu 5 – paragrafu 1a (ġdid)</Article>
	

	Test propost mill-Kummissjoni
	Emenda

	
	1a.	L-Istati Membri għandhom jieħdu l-miżuri kollha meħtieġa biex jirrikonoxxu l-persuni kollha b’diżabilità li għandhom Kard Ewropea tad-Diżabilità biex jiżguraw ir-rikonoxximent reċiproku tal-kard bħaal mezz ta’ protezzjoni kontra d-diskriminazzjoni abbażi ta’ diżabilità, bid-dritt konsegwenti ta’ aċċess fl-UE kollha għar-rimedji u l-mekkaniżmi pprovduti kontra l-ksur tad-drittijiet u n-nuqqas ta’ trattament ugwali effettiv; b’mod partikolari l-Istati Membri għandhom jiżguraw li l-Kard Ewropea tad-Diżabilità tkun aċċessibbli bl-istess mod għall-persuni b’diżabilità irrispettivament mis-sess, ir-razza, il-kulur, l-oriġini etnika jew soċjali, il-fattizzi ġenetiċi, il-lingwa, ir-reliġjon jew it-twemmin, l-opinjoni politika jew kwalunkwe opinjoni oħra, l-appartenenza għal minoranza nazzjonali, il-proprjetà, it-twelid, id-diżabilità, l-età jew l-orjentazzjoni sesswali.


</Amend>
<Amend>Emenda		<NumAm>12</NumAm>

<DocAmend>Proposta għal direttiva</DocAmend>
<Article>Artikolu 6 – paragrafu 5</Article>
	

	Test propost mill-Kummissjoni
	Emenda

	5.	Il-Kard Ewropea tad-Diżabilità għandha tinħareġ bħala kard fiżika u għandha tiġi kkomplementata minn format diġitali mal-adozzjoni tal-atti delegati msemmija fil-paragrafu 7. Il-persuni b’diżabilità għandhom jingħataw l-għażla li jużaw jew il-kard diġitali jew dik fiżika, jew it-tnejn li huma.
	5.	Il-Kard Ewropea tad-Diżabilità għandha tinħareġ bħala kard fiżika u għandha tiġi kkomplementata minn format diġitali mal-adozzjoni tal-atti delegati msemmija fil-paragrafu 7. Il-persuni b’diżabilità għandhom jingħataw l-għażla li jużaw jew il-kard diġitali jew dik fiżika, jew it-tnejn li huma. Il-proċess biex tintalab u tinkiseb Kard Ewropea tad-Diżabilità maħruġa mill-Istati Membri għandu jitfassal b’mod simplifikat. Għall-persuni b’diżabilità li japplikaw għall-kard, għażla tista’ tkun, pereżempju, li fuq in-naħa ta’ wara tal-kard jitniżżlu r-rekwiżiti speċifiċi tagħhom. B’dak il-mod ma għandu jkun hemm l-ebda ostaklu fiżiku jew diġitali biex jingħataw aċċess ugwali għall-ħruġ mingħajr ħlas jew għat-tiġdid tal-kard. Huwa importanti li jiġu ggarantiti l-aċċessibbiltà u l-użu b’mod sħiħ tagħha mill-persuni kollha b’diżabilità, speċjalment min-nisa u l-bniet b’diżabilità li huma partikolarment f’riskju li jiġu esklużi b’mod diġitali.


</Amend>
<Amend>Emenda		<NumAm>13</NumAm>

<DocAmend>Proposta għal direttiva</DocAmend>
<Article>Artikolu 9 – paragrafu 2</Article>
	

	Test propost mill-Kummissjoni
	Emenda

	2.	L-Istati Membri għandhom jieħdu miżuri xierqa biex iqajmu kuxjenza fost il-pubbliku u jinfurmaw lill-persuni b’diżabilità, inkluż b’modi aċċessibbli, dwar l-eżistenza u l-kundizzjonijiet biex jiksbu, jużaw, jew iġeddu l-Kard Ewropea tad-Diżabilità u l-Kard Ewropea għall-Parkeġġ għall-persuni b’diżabilità.
	2.	L-Istati Membri għandhom jieħdu miżuri xierqa biex iqajmu kuxjenza fost il-pubbliku inkluż l-awtoritajiet pubbliċi u l-fornituri privati tas-servizzi li għandhom il-potenzjal li joffru appoġġ imfassal skont l-Artikolu 5, dwar l-eżistenza u l-kundizzjonijiet tal-kard. L-Istati Membri għandhom jinfurmaw ukoll lill-persuni b’diżabilità, inkluż b’modi aċċessibbli u li juża ġens newtrali, dwar l-eżistenza u jinfurmaw lill-persuni b’diżabilità, inkluż b’modi aċċessibbli, dwar l-eżistenza u l-kundizzjonijiet biex jiksbu, jużaw, jew iġeddu l-Kard Ewropea tad-Diżabilità u l-Kard Ewropea għall-Parkeġġ għall-persuni b’diżabilità. Huma għandhom jikkoordinaw ukoll taħriġ komprensiv integrat skont il-perspettiva tal-ġeneri għall-atturi kollha kkonċernati.


</Amend>
<Amend>Emenda		<NumAm>14</NumAm>
<DocAmend>Proposta għal direttiva</DocAmend>
<Article>Artikolu 11 – paragrafu 4</Article>
	

	Test propost mill-Kummissjoni
	Emenda

	4.	Qabel ma tadotta att delegat, il-Kummissjoni għandha tikkonsulta esperti maħtura minn kull Stat Membru f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet.
	4.	Qabel ma tadotta att delegat, il-Kummissjoni għandha tikkonsulta esperti maħtura minn kull Stat Membru f’konformità mal-prinċipji stabbiliti fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet. Il-Kummissjoni għandha tikkonsulta wkoll lill-esperti dwar l-ugwaljanza bejn il-ġeneri u titlob data diżaggregata skont il-ġeneru minn kull Stat Membru u mill-awtoritajiet kompetenti tal-UE fid-dawl tal-integrazzjoni tal-perspettiva tal-ġeneri u l-ibbaġitjar skont il-ġeneru meta meħtieġ.


</Amend>
<Amend>Emenda		<NumAm>15</NumAm>
<DocAmend>Proposta għal direttiva</DocAmend>
<Article>Artikolu 13 – paragrafu 2– punt b</Article>
	

	Test propost mill-Kummissjoni
	Emenda

	(b)	dispożizzjonijiet li permezz tagħhom korpi pubbliċi jew assoċjazzjonijiet, organizzazzjonijiet jew entitajiet legali privati oħra li għandhom interess leġittimu biex jiżguraw li d-dispożizzjonijiet ta’ din id-Direttiva jiġu rrispettati jistgħu jieħdu azzjoni f’konformità mad-dritt u l-proċeduri nazzjonali quddiem il-qrati jew quddiem il-korpi amministrattivi kompetenti f’isem il-persuna b’diżabilità jew b’appoġġ għaliha, bl-approvazzjoni tagħha, fi kwalunkwe proċedura ġudizzjarja jew amministrattiva prevista għall-infurzar tal-obbligi skont din id-Direttiva.
	(b)	dispożizzjonijiet li permezz tagħhom korpi pubbliċi bħal Korpi tal-Ugwaljanza jew assoċjazzjonijiet, organizzazzjonijiet jew entitajiet legali privati oħra li għandhom interess leġittimu biex jiżguraw li d-dispożizzjonijiet ta’ din id-Direttiva jiġu rrispettati jistgħu jieħdu azzjoni f’konformità mad-dritt u l-proċeduri nazzjonali quddiem il-qrati jew quddiem il-korpi amministrattivi kompetenti f’isem il-persuna b’diżabilità jew b’appoġġ għaliha, bl-approvazzjoni tagħhom, fi kwalunkwe proċedura ġudizzjarja jew amministrattiva prevista għall-infurzar tal-obbligi skont din id-Direttiva.


</Amend>
<Amend>Emenda		<NumAm>16</NumAm>

<DocAmend>Proposta għal direttiva</DocAmend>
<Article>Artikolu 16 – paragrafu 2</Article>
	

	Test propost mill-Kummissjoni
	Emenda

	2.	Ir-rapport għandu jindirizza, inter alia, fid-dawl tal-iżviluppi soċjali u ekonomiċi, l-użu tal-Kard tal-UE tad-Diżabilità u tal-Kard Ewropea għall-Parkeġġ għall-persuni b’diżabilità bil-għan li tiġi vvalutata l-ħtieġa li din id-Direttiva tiġi rieżaminata.
	2.	Ir-rapport għandu jindirizza, inter alia, l-użu tal-Kard tal-UE tad-Diżabilità u tal-Kard Ewropea għall-Parkeġġ għall-persuni b’diżabilità fid-dawl tal-iżviluppi soċjali u ekonomiċi fl-Istati Membri u fl-Unjoni kollha kemm hi, bil-għan li tiġi vvalutata l-ħtieġa li din id-Direttiva tiġi rieżaminata. Ir-rapport għandu jinkludi analiżi tal-ġeneru, li tiffoka fuq kif id-dispożizzjonijiet ta’ din id-Direttiva effettivament u potenzjalment kellhom impatt fuq il-moviment ħieles tan-nisa u l-bniet b’diżabilità. Ir-rapport għandu jevalwa wkoll l-effettività tal-miżuri ta’ inċentivi pprovduti mill-Istati Membri lill-fornituri tas-servizzi. Dan għandu jqis il-feedback mill-persuni b’diżabilità u mill-organizzazzjonijiet mhux governattivi rilevanti, b’mod partikolari l-organizzazzjonijiet li jirrappreżentaw lill-persuni b’diżabilità u l-organizzazzjonijiet li jiġġieldu għall-ugwaljanza bejn il-ġeneri, kif ukoll partijiet ekonomiċi kkonċernati. Il-Kummissjoni għandha toħloq portal diġitali li jkun fih l-informazzjoni kollha fir-rigward tal-benefiċċji li wieħed ikollu l-Kard Ewropea tad-Diżabilità u l-Kard Ewropea għall-Parkeġġ fl-Istati Membri b’mod li juża ġens newtrali.


</Amend>
<Amend>Emenda		<NumAm>17</NumAm>

<DocAmend>Proposta għal direttiva</DocAmend>
<Article>Artikolu 16 – paragrafu 3</Article>
	

	Test propost mill-Kummissjoni
	Emenda

	3.	L-Istati Membri għandhom jikkomunikaw lill-Kummissjoni, fuq talba tagħha u fi żmien xieraq, l-informazzjoni kollha meħtieġa għall-Kummissjoni sabiex tfassal rapport bħal dan.
	3.	L-Istati Membri għandhom jikkomunikaw lill-Kummissjoni, fuq talba tagħha u fi żmien xieraq, l-informazzjoni kollha meħtieġa għall-Kummissjoni sabiex tfassal rapport bħal dan. Din l-informazzjoni għandha tinkludi, fost l-oħrajn, perspettiva ċara tal-ġeneru dwar l-implimentazzjoni tal-Kard tad-Diżabilità. L-Istati Membri għandhom jiġbru data diżaggregata skont il-ġeneru sabiex jidentifikaw il-forom ta’ diskriminazzjoni multipla li jiffaċċjaw in-nisa u l-bniet b’diżabilità meta jaċċessaw kundizzjonijiet speċjali jew trattament preferenzjali fir-rigward ta’ servizzi, attivitajiet jew faċilitajiet, jew il-kundizzjonijiet u l-faċilitajiet tal-parkeġġ offruti lil persuni b’diżabilità jew lil persuni li jakkumpanjawhom jew li jgħinuhom, inkluż l-assistent(i) personali tagħhom, jew riservati għalihom, f’konformità mal-obbligi li jirriżultaw mill-Kard Ewropea tad-Diżabilità jew mill-Kard Ewropea għall-Parkeġġ għall-persuni b’diżabilità. Din id-data għandha tintuża għall-valutazzjoni tal-impatt fuq il-ġeneru tad-Direttiva u tiggarantixxi fil-futur ir-reviżjoni tagħha integrata skont il-perspettiva tal-ġeneri.


</Amend>

</RepeatBlock-Amend>

